રાજ્ય સરકારમાં વહીવટી પાંખના વડા તરીકે મુખ્ય સચિવ હોય છે. હાલના મુખ્ય સચિવ જી.આર.અલોરિયા આગામી જુલાઇ માસમાં વયમર્યાદાને કારણે નિવૃત્ત થઇ રહ્યા છે. આથી સચિવાલયમાં અને આઇએએસ અધિકારીઓમાં ચર્ચા ચાલી રહી છે કે, નવા મુખ્ય સચિવ કોણ બનશે? આમ તો રાજ્ય સરકાર પાસે હાલના મુખ્ય સચિવને ત્રણ માસનો સમય વધારી આપવાનો વિકલ્પ ખુલ્લો જ છે. જોકે પૂર્વ મુખ્યસચિવ ડી.જે.પાંડિયનને વયમર્યાદામાં જ નિવૃત્ત કરી દીધા હોવાથી આઇએએસ લોબીમાં જી.આર.અલોરિયાને પણ વયમર્યાદાને કારણે નિવૃત્તિ આપી દેવાશે તેવી આશંકા કરવામાં આવી રહી છે. આથી નવા મુખ્ય સચિવનાં નામોની ચર્ચાએ જોર